KOMMISSIONENS BESLUTNING

af 28. juli 1999

om EF-tilskud til driften af visse EF-referencelaboratorier, som beskæftiger sig med dyresundhed og levende dyr

(meddelt under nummer K(1999) 2466)

(Kun de danske, tyske, engelske, franske og svenske udgaver er autentiske)

(1999/587/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 1258/1999(2), særlig artikel 28, stk. 2, og

ud fra følgende betragtninger:

(1) Der bør fastsættes et EF-tilskud til de EF-referencelaboratorier, som EF har udpeget til at bistå med udførelsen af de funktioner og opgaver, som er fastlagt i følgende direktiver og følgende beslutning:

- Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(3), senest ændret ved beslutning 93/384/EØF(4)

- Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(5), senest ændret ved akten vedrørende Østrigs, Finlands og Sveriges tiltrædelse

- Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease(6), senest ændret ved akten vedrørende Østrigs, Finlands og Sveriges tiltrædelse

- Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin(7), senest ændret ved beslutning 95/1/EF, Euratom, EKSF(8)

- Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme(9)

- Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr(10)

- Rådets beslutning 96/463/EF af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende(11);

(2) EF-tilskuddet bør gøres betinget af, at det pågældende laboratorium varetager de nævnte funktioner og opgaver;

(3) af budetmæssige grunde bør EF-tilskuddet ydes for en periode på et år;

(4) med henblik på kontrollen bør artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik(12), senest ændret ved forordning (EF) nr. 1287/95(13), finde anvendelse;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der ydes et EF-tilskud til Tyskland med henblik på de i bilag VI til direktiv 80/217/EØF fastsatte funktioner og opgaver i forbindelse med klassisk svinepest, som skal varetages af Institut für Virologie der Tierärztlichen Hochschule, Hannover, Tyskland.

2. EF-tilskuddet fastsættes til højst 180000 EUR for perioden 1. oktober 1999 til 30. september 2000.

Artikel 2

1. Der ydes et EF-tilskud til Det Forenede Kongerige med henblik på de i bilag V til direktiv 92/40/EØF fastsatte funktioner og opgaver i forbindelse med aviær influenza, som skal varetages af Central Veterinary Laboratory, Addlestone, Det Forenede Kongerige.

2. EF-tilskuddet fastsættes til højst 30000 EUR for perioden 1. januar til 31. december 1999.

Artikel 3

1. Der ydes et EF-tilskud til Det Forenede Kongerige med henblik på de i bilag V til direktiv 92/66/EØF fastsatte funktioner og opgaver i forbindelse med Newcastle disease, som skal varetages af Central Veterinary Laboratory, Addlestone, Det Forenede Kongerige.

2. EF-tilskuddet fastsættes til højst 75000 EUR for perioden 1. januar til 31. december 1999.

Artikel 4

1. Der ydes et EF-tilskud til Det Forenede Kongerige med henblik på de i bilag III til direktiv 92/119/EØF fastsatte funktioner og opgaver i forbindelse med smitsom blæreudslæt hos svin, som skal varetages af Pirbright Laboratory, Det Forenede Kongerige.

2. EF-tilskuddet fastsættes til højst 80000 EUR for perioden 1. januar til 31. december 1999.

Artikel 5

1. Der ydes et EF-tilskud til Danmark med henblik på de i bilag C til direktiv 93/53/EØF fastsatte funktioner og opgaver i forbindelse med fiskesygdomme, som skal varetages af Statens Veterinære Serumlaboratorium, Århus, Danmark.

2. EF-tilskuddet fastsættes til højst 120000 EUR for perioden 1. januar til 31. december 1999.

Artikel 6

1. Der ydes et EF-tilskud til Frankrig med henblik på de i bilag B til direktiv 95/70/EF fastsatte funktioner og opgaver i forbindelse med sygdomme hos toskallede bløddyr, som skal varetages af l'IFREMER, la Tremblade, Frankrig.

2. EF-tilskuddet fastsættes til højst 90000 EUR for perioden 1. januar til 31. december 1999.

Artikel 7

1. Der ydes et EF-tilskud til Sverige med henblik på de i bilag II til beslutning 96/463/EF fastsatte funktioner og opgaver i forbindelse med harmoniseringen af prøvemetoderne og vurderingen af prøveresultaterne for racerent avlskvægs vedkommende, som skal varetages af Interbull Centre, Uppsala, Sverige.

2. EF-tilskuddet fastsættes til højst 40000 EUR for perioden 1. januar til 31. december 1999.

Artikel 8

EF-tilskuddet betales, når modtagermedlemsstaten har forelagt bilagene og en teknisk rapport, hvilket skal ske senest tre måneder efter udløbet af den periode, for hvilken tilskuddet er bevilget.

Artikel 9

Artikel 8 og 9 i forordning (EØF) nr. 729/70 finder tilsvarende anvendelse.

Artikel 10

Denne beslutning er rettet til Kongeriget Danmark, Forbundsrepublikken Tyskland, Den Franske Republik, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.

(3) EFT L 47 af 21.2.1980, s. 11.

(4) EFT L 166 af 8.7.1993, s. 34.

(5) EFT L 167 af 22.6.1992, s. 1.

(6) EFT L 260 af 5.9.1992, s. 1.

(7) EFT L 62 af 15.3.1993, s. 69.

(8) EFT L 1 af 1.1.1995, s. 1.

(9) EFT L 175 af 19.7.1993, s. 23.

(10) EFT L 332 af 30.12.1995, s. 33.

(11) EFT L 192 af 2.8.1996, s. 19.

(12) EFT L 94 af 28.4.1970, s. 13.

(13) EFT L 125 af 8.6.1995, s. 1.